CELEX: C2006/237/18
Language: lt
Date: 2006-09-30 00:00:00
Title: Byla T-205/06 2006 m. liepos 31 d. pareikštas ieškinys byloje NewSoft Technology prieš VRDT — Soft (Presto! BizCard Reader)

30.9.2006   
            
            
               LT
            
            
               Europos Sąjungos oficialusis leidinys
            
            
               C 237/10
            
         2006 m. liepos 31 d. pareikštas ieškinys byloje NewSoft Technology prieš VRDT — Soft (Presto! BizCard Reader)
   
   (Byla T-205/06)
   (2006/C 237/18)
   Kalba, kuria surašytas ieškinys: vokiečių
   Šalys
   
      Ieškovė: NewSoft Technology Corporation (Taipėjus, Taivanas), atstovaujama advokatės M. Dirksen-Schwanenland
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita procedūros Apeliacinėje taryboje šalis: SOFT, S.A.
   Ieškovės reikalavimai
   
               —
            
            
               Panaikinti 2006 m. gegužės 19 d. Vidaus rinkos derinimo tarnybos antrosios apeliacinės tarybos sprendimą byloje R 601/2005, apie kurį buvo pranešta 2006 m. gegužės 30 d.
            
         
               —
            
            
               Atmesti Soft, S.A. (Ispanija) pateiktą prašymą pripažinti Bendrijos prekių ženklo Nr. 002625457 „Presto! BizCard Reader“ registraciją negaliojančia.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „Presto! BizCard Reader“ 9, 16 ir 42 klasių prekėms ir paslaugoms (Bendrijos prekių ženklas Nr. 2 625 457).
   
      Bendrijos prekių ženklo savininkė: ieškovė.
   Šalis, prašanti pripažinti Bendrijos prekių ženklo registraciją negaliojančia: SOFT, S.A.
   
      Prekių ženklas, kuriuo remiasi šalis, prašanti pripažinti registraciją negaliojančia: Ispanijoje įregistruotas vaizdinis prekių ženklas „Presto“ 9 ir 42 klasių prekėms ir paslaugoms.
   
      Anuliavimo skyriaus sprendimas: pripažinti Bendrijos prekių ženklo registraciją negaliojančia.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 40/94 (1) 8 straipsnio 1 dalies b punkto pažeidimas, nes nėra tikimybės, kad prekių ženklai, dėl kurių kilo ginčas, bus painiojami.
   
      (1)  1993 m. gruodžio 20 d. Tarybos Reglamentas (EB) Nr. 40/94 dėl Bendrijos prekių ženklo (OL L 11, 1994, p. 1)